Ruthanna Emrys

Ruthanna Emrys estas usona verkisto de sciencfikcio kaj fantasto plej konata por la serio The Innsmouth Legacy (Esperante: La Heredaĵo Innsmouth): The Litany of Earth (Esperante: La Litanio de Tero), Winter Tide (Esperante: Vintra Tajdo), kaj Deep Roots (Esperante: Profundaj Radikoj).

Biografio
Emrys naskiĝis kaj kreskis en Kabo Cod, Masaĉuseco kaj loĝas en la periferio de Vaŝingtono. Ŝi havas doktorecon pri kogna psikologio de la Universitato de Stony Brook.

Ŝia unua profesia publikaĵo estis Exposure Therapy (Esperante: Eksponoterapio), en Analog, en 2007.

Ŝia serio The Innsmouth Legacy konsistis el la romaneto
The Litany of Earth (2014), kaj la romanoj Winter Tide (2017), kiu estis finalisto por Locus Award for Best First Novel, kaj Deep Roots (2018). La serio estis finalisto por Mythopoeic Fantasy Award.
Ana Grilo skribas por la blogo Kirkus Reviews ke Winter Tide "proponas Lovecraft-an rakonton kun Lovecraft-a mitologio, sen Lovecraft-a rasismo."

En 2022, Emrys publikigis A Half-Built Garden (Esperante: Duonkonstruita Ĝardeno) - romanon pri unua kontakto lokita en preskaŭ-estonta mondo, kie malcentralizitaj, memregataj akvobasenaj retoj sukcesis anstataŭigi korporaciojn kaj nacio-ŝtatojn kiel la ĉefa rimedo de socia organizado. Dum ĉi tiuj retoj sukcesis komenci vojaĝon de resaniĝo post klimata ŝanĝo kaj media damaĝo, la alveno de eksterteraj specioj minacas kaj ĉi tiun progreson kaj la novan potenc-ekvilibron. La romano estas laŭdata pro sia interesa sunpunka mondkonstruado.

Emrys loĝas ĉirkaŭ Vaŝingtono, kun siaj edzino kaj infanoj, en granda kolektiva domanaro/malgranda kvira komunumo. En intervjuo ŝi diris, "Ĉi tio sendube influis la familiojn pri kiuj mi skribas!"

Referencoj

Kategorio:Sciencfikciaj verkistoj
Kategorio:Verkistinoj
Kategorio:Usonaj verkistoj